BODOLAND रादाब: मुसलपुर, 16 जुन : गोजोन, खौसेथि आरो जौगाथाइनि बिटिआर दाफुंनो रायजो राजानो खोथा होबोनाय थांखि बादियै सम आरो थासारिजों गोरोबनानै सानसेनि उनाव सानसे मोनफ्रोमबो बिथिंयावनो खामानि मावनो गोख्रों हाबाफारि लाबोगासिनो दं प्रमद बर’ दैदेननाय बिटिआर सोरखारा । बिटिआर हालामाव थानाय मोनफ्रोमबो जायगानि थासारि, जेंना-जेंसि, सुबिदा आरो असुबिदा बायदिखौ नायगिदिंनानै रायजो राजाफोरनिफ्राय खौरां लानानै जौगाथाइनि खामानिखौ मावनो सिगांलांबाय दं होनना बिटिआरनि गाहाइ मावफुं सोद्रोमा राकेश ब्रह्म बिथांआ बुंथियो आरो बिटिआरखौ आगानसे जौगाथाइ होनाय थांखिजों 23 नं दिहिरा बियाबनि सिंयाव थानाय अह’फा गामिनि टिहु दुमनि थांनाय लामाखौ मावफुंनो थाखाय आसाम सोरखारनि गुडवेल प्रजेक्टनि जोहै लामानि खामानिखौ मावफुंनो थाखाय अन्थाइ खाम्फाखौ बेखेवनानै होयो । लामानि खामानिखौ मावफुंनो थाखाय अन्थाइ खाम्फाखौ बेखेवखांनायनि उनाव मावफुं सोद्रोमा राकेश ब्रह्म बिथांया बुंथिबावयोदि बिटिआर हालामनि मान सावगारिया थाबैनो सोलायगोन जौगानाइनि खामानिफोरखौ प्रमद बर’दैदेननाय सोरखारा मावफुंना थांलाय-फैलाय हान्था-मेलानि सुबिदाखौ खालामजोबना होगोन, आरो मान दान्दाखौ फोजौगोन होनना दाजाबदेरो ।